秋日送客梁山道中
作者：晁公遡
朝代：宋

paragraphs: 白露下木末，寒蜩抱枝鳴。
道旁幾官樹，稍稍棲烏驚。
不知何爲爾，蕭瑟來秋聲。
遥山歛暝色，凉月含空明。
吾其及清夜，登車可徐行。
露幘受新爽，風襟逐輕塵。
兀兀寄殘夢，泠泠析餘酲。
東行二十里，斗落參復橫。
晨光明紫霞，銀潢淡疎星。
吾行不可緩，曉復塵沙生。